હિંમત કરીને અક્ષય કુમાર છેક નલિની પાસે આવી ગયા. એ બધાને સાથે લઈને દરવાજા તરફ આગળ વધ્યા. ત્યાં જ એમની નજર એકદમથી દરવાજા પર પડી. એમને લાગ્યું કે કોઈ દરવાજાને ખોલવાની કોશિશ કરી રહ્યું છે. એકાએક દરવાજો ધડામ કરતાંકને ખૂલ્યો અને ફરીથી બંધ થઈ ગયો. ખૂલેલા દરવાજામાંથી અક્ષય કુમારે જોયું કે બહાર કૂતરો ટોમી આટલો ઘોંઘા અને દરવાજા પછડાવા છતાંય સૂઈ રહ્યો હતો. એમને લાગ્યું કે કૂતરાને કોઈકે બેહોશ કરી નાખ્યો હશે. છતાંય હિંમત એકઠી કરીને એ દરવાજા તરફ આગળ વધ્યા.